Når du sætter tænderne i et stykke kyllingebryst, er det højst sandsynligt tilsat vand, salt og sukker.

Det står på pakkerne, men DR's forbrugerprogram Kontant kan nu afsløre, at der er langt mere vand i kyllingebryster end deklareret.

Slagterierne vil ikke vise, hvordan det foregår. Derfor viser René Lametsch, der er professor på Afdelingen for Fødevarevidenskab på Københavns Universitet, hvordan vand, salt og sukker tilsættes.

Ifølge René Lametsch er der to grunde til at fylde vand i kylling.

- Den ene er, at man får et mere saftigt stykke kød. Den anden er, at man får en tilvækst og dermed en bedre profit for industrien og detailhandlen, forklarer han.

I videoen her tilsættes vandet i en centrifuge, men vandet kan også tilsættes ved at sprøjte det ind i kødet med kanyler.

Læs også : OVERBLIK: Syv ud af ni pakker kylling dumper i test